Rovartani Lapok 



I. kötet. 1884. november. 11. füzet. 



Egy mnlt századbeli napló. 



A minap Dr. Staub Mór tanár úrtól egy kis nyolczad-rétű 

 füzetecskét kaptam, melynek czimlapján nem csekély meglepetés- 

 sel e szavakat olvastam: Entomologisches Tagebuch auf 

 das Jahr 1795. A régies kézirású kis füzet fakult lapjait végig 

 futva, csakhamar meggyőződtem, hogy egy, a múlt század végén 

 Budán élt szorgalmas rovarásznak pontosan vezetett naplójával van 

 dolgom, és hogy e napló nem csupán 1795-re, hanem még azon- 

 kívül három utána következő esztendőre vonatkozik. 



A német naplójegyzetek 1795. márczius 1-én kezdődnek és 

 1798. augusztus 11-én végződnek, tehát összesen majdnem négy 

 évi időszakra terjednek és 37 \' 4 irott oldalt foglalnak el. Hogy ki 

 volt irójuk, az sem a szövegből, sem más feljegyzésből ki nem ve- 

 hető. Dr. Staub úr is csak annyit tud a napló származásáról, 

 hogy ő azt a néhány év előtt elhunyt Bolla János pozsonyi 

 népiskolai igazgató hagyatékából más könyvekkel együtt ennek 

 fiától kapta. 



A mi a napló tartalmát illeti, az a három első évben kizáró- 

 lag lepkékről szól ; csak az utolsó évről találunk benne már más- 

 féle rovarokat is feljegyezve. A napló minden sorából kitűnik, hogy 

 irója szenvedélyes rovarász volt, a ki minden szabad idejét a ro- 

 varok gyűjtésének és megfigyelésének szentelte. Eme foglalkozásá- 

 ban hű társai voltak Koy, Holzer és Frenreisz, a kiknek 

 neveivel, kivált Koy nevével a naplóban sűrűn találkozunk, s a 

 kiknek felfedezései és megfigyelései több helyen szintén közölve 

 vannak. Ezek közöl hol egyikkel vagy másikkal, hol egyedül járta 

 a budai hegyeket, lepkékre vadászva, hernyókat ós bábokat gyűjtve 

 és minden legcsekélyebb adatot lelkiismeretes pontossággal fel- 

 jegyezve. 



E naplójegyzetekből megtudjuk, hogy az akkori budai rova- 

 rászok rendesen a következő helyekre rándultak ki : Budai város- 



16 



